Leszbikus pároknak is lehet lombikbébije Ausztriában
Az osztrák parlament elfogadta azt a törvényt, amely lehetővé teszi a leszbikus pároknak is a mesterséges megtermékenyítést.
A törvénymódosítást többek között az Osztrák Szociáldemokrata Párt (SPÖ), a Zöldek és az Osztrák Néppárt (ÖVP) többségének támogatásával fogadták el. Míg az Osztrák Szabadságpárt (FPÖ) a törvény elfogadását Ausztria fekete napjának nevezte.

A törvény a leszbikus pároknak lehetővé a petesejt és a hímivarsejt adományozását, és megnyitja az utat a preimplantációs genetikai diagnosztika előtt, amely a különböző genetikai rendellenességet segít kiszűrni a méhbe való beültetés előtt.

A módosítás szerint a vizsgálatot többszöri sikertelen mesterséges megtermékenyítést követően lehet elvégezni, és csak ha fennáll a lehetőség, hogy a kudarcos próbálkozások genetikai okokra vezethetők vissza. Tiltott a petesejtadományozás hirdetése és közvetítése, valamint az ezzel kapcsolatos statisztikai adatok gyűjtése.

A katolikus püspöki konferencia a döntés után csalódottságának adott hangot. A konferencia főtitkára a törvény elfogadását etikai gátszakadásnak nevezte, amely több problémával jár majd, mint amennyi megoldást kínál. Aggasztónak nevezte, hogy most már ilyen módon lehet beavatkozni gyerekek, nők és a jövő generációjának életébe. Klaus Küng püspök sajnálatát fejezte ki, hogy “sokan már a társadalmi és emberi értékeket is képesek feláldozni”.
Nagyvilág